

**LEGRAND VALENA LIFE NETATMO NYEREMÉNYJÁTÉK**

**2020. ÉVI ONLINE NYEREMÉNYJÁTÉK RÉSZVÉTELI FELTÉTELEI ÉS SZABÁLYZATA**

***KÉRJÜK, HOGY A JÁTÉK FELTÉTELEIT ÉS SZABÁLYZATÁT FIGYELMESEN OLVASSÁK EL, ABBAN CSAK AKKOR VEGYENEK RÉSZT, HA AZ ITT LEÍRTAKKAL MINDENBEN EGYETÉRTENEK!***

**1. A JÁTÉK SZERVEZŐJE**

**A „Legrand Valane Life Netatmo vásárlás nyereményjáték”** (a továbbiakban:”VLN nyereményjáték”) keretében, **a www.legrand.hu/nyeremenyjatek weboldalon a nyereményjátékban regisztrált vásárlók részére** a LEGRAND Zrt. által gyártott, illetve forgalmazott promóciós termékek igénylésével és vásárlásával egybekötött, ilyen célból meghirdetett on-line nyereményjáték szervezője és lebonyolítója: Legrand Magyarország Zrt. (székhely: 6600 Szentes, Ipartelepi út 14. Cégjegyzékszám: 06-10-000079, adószám: 11083786-2-06) (a továbbiakban: „Szervező”).

A VLN nyereményjáték szervezésével összefüggő, annak végrehajtásával kapcsolatos egyes feladatokat a Szervező látja el.

**A VLN nyereményjátékban meghirdetett való részvétel feltételeit és leírását a jelen Részvétel Feltételek és Szabályzat tartalmazza.**

**A fenti honlapokon történő regisztrálásra, s egyben a játékban való részvételre kizárólag az Adatvédelmi Tájékoztató, jelen Szabályzat, és a Legrand Zrt. Általános Szerződéses Feltételek (továbbiakban: „LÁSZF”) elfogadását követően kerülhet sor!**

**2. A NYEREMÉNYJÁTÉK IDŐTARTAMA**

**A Legrand VLN nyereményjáték 2020. december 11.-től határozatt időtartamra jön létre 2021. Február 23,** az annak keretében folytatott kommunikációt, további promóciós ajánlatok meghirdetését a Szervező tetszőleges időpontban megszüntetheti vagy szüneteltetheti, melyről a www.legrand.hu weboldalon a szünetelés vagy megszüntetést megelőzően legalább 30 nappal a részvevőket tájékoztatja.

A Legrand VLN nyereményjátékban meghirdetett promóciós ajánlatokhoz kötődő **2020. évi VLN nyereményjáték (továbbiakban Játék) 2020. december 11. napján 8 óra 00 perctől – 2021. február 23. napján 23 óra 59 percig tart**.

***A nyereményjátékban részvételt biztosító fotó (számla + termékek) feltöltések beérkezésének végső határideje a Játék utolsó napján, 23 óra 59 perc, ezt követően a beküldött feltöltések elkésettnek, ezért automatikusan érvénytelennek minősülnek.***

**3. RÉSZVÉTELI FELTÉTELEK**

1. A játékban való részvételnek feltétele, hogy a résztvevő magyarországi lakó- vagy tartózkodási hellyel, valamint a magyar hatóságok által kiállított érvényes személyazonosító igazolvánnyal, és lakcímkártyával vagy e-személyi azonosító igazolvánnyal - kizárás hatálya, illetve a 3.d./pontban meghatározott személyek körébe nem eső – cselekvőképes, 18. életévét betöltött magyar állampolgár, /természetes személy (”Résztvevő”) vehet részt, aki   
   * A Legrand.hu weboldalon (a továbbiakban: ”Weboldal”) regisztrált és ennek során a következő érvényes és valós adatait megadja: Természetes személyek esetén: név, lakcím, e-mail cím, telefonszám, Jogi személy (pl: egyéni vállalkozó) esetén: neve, címe, e-mail címe, telefonszáma. A megfelelő mező bejelölésével a Résztvevő elfogadja a jelen Szabályzatban írt valamennyi feltételt, mellyel egyben hozzájárul adatainak a nyereményjátékkal összefüggő – a jogszabályok, valamint a jelen Szabályban írtak szerinti – kezeléséhez.
2. **A Játékban való részvétel önkéntes és ingyenes, a weboldalon történő regisztrálással és fotó (számla + termékek) feltöltéssel, egyben a jelen Részvételi Feltételek és Szabályzat elfogadásával történik.**
3. A weboldalon feltöltött fotók (számla + termékek) utólag, valamit a határidő lejárata után nem szerkeszthetőek és nem módosíthatóak.
4. Szervező a **2020-2021. évi nyereményjátékban (továbbiakban Játék)** a Résztvevők mindegyike számára egyenlő nyerési esélyt biztosít.

**4. Szervező a Játék bármely szakaszában jogosult kizárni azt a Résztvevőt, aki tisztességtelen módszerekkel próbál meg nyereményhez jutni vagy a Játékot manipulálni, különösen az alábbiak megvalósulása esetén:**

1. Szervező a nem valós adatokkal résztvevőket automatikusan kizárja a Játékból.
2. A Játékból kizárásra kerülnek azok a Résztvevők, akik a Játék szellemével ellentétesen egy természetes személy neve alatt csapatban, vagy tömegesen generált e-mail címekkel, nem létező személyeket tartalmazó profillal vesznek részt a játékban, azzal a céllal, hogy a nyerési esélyeiket ezzel a megtévesztő magatartással megnöveljék. Ilyen Résztvevőknek minősülnek például a sorsolásokon és egyéb nyereményjátékokon történő részvétel érdekében társult személyek, akik a nyeremények megszerzése érdekében összehangolják cselekményeiket és egy név alatt több személy teljesítményeit egyesítik, és ezzel megfosztják a nyerési esélyektől a tisztességesen játszani kívánó többi résztvevőt. Ilyen személyeknek minősülnek továbbá, akik nem valós adatokkal vesznek részt a Játékban, abból a célból, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító Résztvevők kötelesek megtéríteni minden olyan kárt, amelyet a Játékkal összefüggésben a Szervezőnek okoztak.
3. Kizárásra kerülnek azok a Résztvevők, akik a jelen szerződés 10.e pontban írtak szerint a Játék bármelyik szakában,- a nyeremények átadása előtt – adataik törlését kérik vagy a nyeremény átadásakor személyi igazolványukkal, lakcímkártyájukkal, vagy e-személyazonosító igazolványukkal, jogosítványukkal vagy útlevelükkel jogosultságukat az átvételekor igazolni nem tudják, vagy nem akarják, illetve adataik nem egyeznek a regisztrációkor megadott adataikkal – kivéve az időközben cserére került személyi okmányokat, illetve az okmányokban hatóság által módosított adatokat.
4. Résztvevők a regisztrálás során rendelkezésre bocsátott adataik alapján kerülnek azonosításra. Az adatok – Résztvevő által be nem jelentett vagy nem igazolt - esetleges változásaiból eredő, a Szervező érdekkörén kívül eső, valamint technikai problémákért (különösen, de nem kizárólag adatok megváltozása, stb.) Szervezőt semmilyen felelősség nem terheli.
5. A fotó (számla + termékek) feltöltésével és beküldésével a Résztvevő tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősséget kizár.

**5. A JÁTÉK MENETE: REGISZTRÁCIÓ, FOTÓ FELTÖLTÉS ÉS NYEREMÉNYEK**

1. A Résztvevő a Játék időtartama alatt regisztrál a <https://legrand.hu/nyeremenyjatek> oldalon és feltölti a vásárlást igazoló blokk és termékek fotóját. A játékban való részvételhez a Résztvevő 3.a. pontban előírt személyes adatainak regisztrációja szükséges.
2. Kizárólag a bruttó 100 000 Ft összértéket elérő vásárlások vesznek részt az akcióban.
3. A Játékba a megadott idő intervallumban beérkezett regisztrációk számítanak játékban résztvevőnek. **A Szervező 2021. február 24-án 14 órakor sorsolja ki a. j) pontban meghatározott nyereményt a 2020.december 11. 08:00 óra és 2021. február 23-én 23:59 óra között beérkezett érvényes termékigénylések között.**
   * **Szervező a sorsolást a Legrand kereskedelmi irodájában (cím: 1097 Budapest, Gubacsi út 6/b. 3. emelet). tartja meg.** A sorsolás időpontjában háromtagú bizottság számítógépes program véletlenszerűen sorsolja ki a Nyerteseket.
   * **A díjak sorsolásán a Játék ideje alatt beérkezett összes érvényes fotó (számla + termékek) feltöltés alapján visszaigazoló online üzenetet kap.** Jegyzőkönyvben kerül rögzítésre a feltöltők fotók száma és a regisztráció adatai, ebből rögzítésre kerülnek az érvényes és érvénytelen beküldésének száma, valamint kizárás esetén a kizárás indoka.
   * Tartalék nyertes kisorsolásra kerül.
   * A bizottság elnöke a Legrand Zrt. marketing vezetője, további tagok: a Legrand Zrt. kereskedelmi igazgatója és a Legrand Zrt. digitális kommunikációs munkatársa.
   * Tartalék bizottsági tagok: Amennyiben a bizottság elnöke, vagy bármelyik bizottsági tag betegsége vagy halaszthatatlan elfoglaltsága miatt a sorsoláson nem tud részt venni, úgy Legrand Zrt. marketing vezetője tartalék elnök és bizottsági tag delegálásáról gondoskodik.
4. A bizottság a sorsolásról jegyzőkönyvet vesz fel, amelyet a bizottság tagjai a sorsolást követően aláírásukkal hitelesítenek. Jegyzőkönyvbe kell foglalni a nyertes regisztrációk számát, azonosítani kell a registrációhoz tartozó nyertes Résztvevőket, akiknek a nevét, és megadott adatait, valamint a nyereményét rögzíteni kell.
5. **A kisorsolt díj 2021. feburár 24. és március 6. között kerül eljuttatásra vagy átadásra a nyertes számára.**
6. A kisorsolt nyeremények átadásáról Szervező a sorsolást követő 10 naptári napon belül tájékoztatja a nyertes Résztvevőt. Jegyzőkönyvbe kell foglalni, hogy a személyesen megjelent Nyertes nyereménye átadásra került, a meg nem jelent Nyertes vonatkozásában, ill. egyebekben a 8. pontban írtak az irányadóak. A jegyzőkönyvet és a nyeremény átvételét igazoló átvételi elismervényt a Szervező a 2000. évi C. törvény (számviteli törvény) 169. § (2) bekezdésének rendelkezései alapján 8 évig köteles megőrizni.
7. **Az át nem vett nyeremény nem kerül kiosztásra.**
8. **Nyeremények:**
   * **Fődij: 1 db Wellness hétvége 2 fő részére**

**6. Előre nem látható események bekövetkezte esetén a Szervező fenntartja a jogot, hogy alternatív nyereményt ajánljon fel a Nyertesnek azonos értékben.**

**7. A Nyeremény másra át nem ruházható, és készpénzre át nem váltható. Szervező csak azt a személyt tekinti Nyertesnek, aki érvényes regisztrációval és számla beküldéssel vesz részt a Játékban, és akinek személye és adatai a regisztrált személlyel és adataival megegyező, ellenkező esetben a Játékból kizárja, nyereményre nem jogosult.**

**8. NYERTESEK ÉRTESÍTÉSE, NYEREMÉNY ÁTADÁSA**

Szervező a sorsolások eredményét a 5.f) pontban írt **sorsolásokat követően haladéktalanul közzéteszi a www.legrand.hu weblapon a Hírek között** **továbbá a Nyerteseket a Szervező e-mail-ben is értesíti.** Szervező a Nyertest a Regisztrációnál megadott e-mail címre küldött elektronikus üzenetben értesíti („Értesítés”). A nyilvánosságra hozatal során az azonosítás érdekében a nyertes neve és a lakóhelyének /település/ neve jelenik meg, mely adatokat Szervező öt éven keresztül használhatja kommunikációjában, amelyhez valamennyi Résztvevő a Játékra történő jelentkezéssel kifejezetten hozzájárul. A nyereményt a nyertes Résztvevő átvételi elismervény aláírása ellenében veszi át.

A nyereményátadáson meg nem jelent nyertesRésztvevő köteles az Értesítést, legkésőbb 48 órán belül visszaigazolni a kiértesítés során küldött e-mailben. **Amennyiben az átadáson meg nem jelent nyertes Résztvevő az Értesítésre a jelen pontban meghatározott határidőn belül nem reagál, úgy a továbbiakban sem a nyereményre, sem kártérítésre nem jogosult**, nyilvánosságra hozott adatai a megjelölt honlapokról törlésre kerülnek.

1. A Nyereményt az időben megküldött visszaigazolással rendelkező, de megjelenésében akadályozott Nyertes részére a Szervező képviseletében eljáró Legrand kapcsolattartó juttatja el – előzetes értesítés mellett a Résztvevő által a regisztrációkor megadott, esetleg később általa módosított legújabb-, vagy az Értesítés visszaigazolásakor megadott magyarországi címre. Szervező a Nyeremények kézbesítését kétszer kíséreli meg, az Értesítés Résztvevő általi visszaigazolásától számított 30 napon belül.
2. A nyertes Résztvevő köteles együttműködni annak érdekében, hogy a **nyeremény átadására** legkésőbb az a./ pontban írt határidőn belül sor kerüljön. Szervező a Nyeremény átvételének lehetőségét ezen határidőn belül tudja biztosítani. Ha ezen együttműködési kötelezettségének a nyertes Résztvevő nem tesz eleget, és így a Nyeremény jelen pontban írt határidőn belül történő átadása meghiúsul, úgy ezen körülmény a Szervező terhére nem értékelhető. **A Szervező a Nyeremény átvételére újabb lehetőséget nem tud biztosítani, Résztvevő a nyereményt ezen időn túl már nem igényelheti.**
3. Szervező kizárja a Játékból azt a Nyertest, akinek részére a Nyereményt azért nem lehet átadni, mert a regisztrációs adatbázisában, illetve az Értesítés visszaigazolásában megadott személyes adatai /vagy bármely adata/ nem valósak, hiányosak vagy tévesek, illetőleg a Termékigénylést beküldő Résztvevő egyéb okból nem felelt meg a jelen szabályzatban leírt személyi feltételeknek. A Résztvevő téves adatszolgáltatásából eredően a Szervezőt semmilyen felelősség nem terheli.

**9. ADÓZÁS, KÖLTSÉGEK**

A Nyereményhez tartozó esetleges SZJA és egyéb fizetési kötelezettséget a Szervező viseli. Szervezőt a Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli.

**10. ADATVÉDELEM, SZEMÉLYHEZ FŰZŐDŐ JOGOK**

1. **A jelen Szabályzatban írt adatszolgáltatás önkéntes.** A Játékban részt vevők tudomásul veszik és **kifejezetten hozzájárulnak, illetve feltétel nélkül beleegyezésüket adják ahhoz**, hogy
   * Szervező a rendelkezésre bocsátott személyes adataikat valamint a regisztráció dátumát és időpontját a nyereményjáték céljaival összefüggésben feladatai ellátása céljából, az ahhoz szükséges mértékben különösen, személyi azonosításuk, a játékra való jelentkezés elfogadása és ellenőrzése, az adatok valóságossága, a díjak átadása illetve a visszaélések elkerülése, továbbá üzleti, elégedettségi kutatási, kommunikációs és marketing /hírlevél, e-mail küldése/ a regisztráció beküldésétől számított 1(egy) évig a jelen 10. pontban írtak szerint kezelje, továbbá ugyanezen ideig és célból a honlapok üzemeltetését ellátó-, illetve elégedettségi kutatást lebonyolító adatfeldolgozó részére átadja,
   * a Játék nyerteseinek nevét és címét, valamint a nyereményre vonatkozó információt a 2000. évi C. törvény (számviteli törvény) 169. § (2) bekezdésének rendelkezései alapján 8 évig kezelje;
   * a Résztvevőkről, a Nyertesekről (nevük, lakhelyük – kizárólag a település nevének feltüntetésével), és a nyeremények átadásáról kép-, hang-, és filmfelvételek készüljenek, melyeket a Szervező minden további feltétel és ellenérték nélkül, a Játékkal ill. A nyereményjátékkal kapcsolatosan és promóciós céllal 5 évig elérhetően a [www.legrand.hu](http://www.legrand.hu/) weboldalon, továbbá a Legrand e-mail hírlevelében, a Szervező termékeinek és szolgáltatásainak ajánlásában, illetve hirdetéseiben nyilvánosságra hozza, kezelje, illetve a honlapok üzemeltetését ellátó adatfeldolgozó részére elérhetővé tegye, továbbá
   * részvételükkel minden tekintetben, kifejezetten elfogadják a jelen Szabályzat minden rendelkezését.
2. Szervező bármikor lehetőséget biztosít a Résztvevőnek arra, hogy tájékoztatást kérjen személyes adatai kezeléséről, kérje azok törlését, zárolását vagy helyesbítését az alábbi címeken: Legrand Magyarország Zrt. (székhely: 6600 Szentes, Ipartelepi út 14.) vagy a [hu-marketing@legrand.hu](mailto:hu-marketing@legrandgroup.hu) e-mail címen. Résztvevőt ezen kívül megilleti a személyes adatai kezelése elleni tiltakozás joga is.
3. Amennyiben Résztvevő a regisztráció során külön és kifejezetten kéri, Szervező a Résztvevő részére elektronikus hirdetést tartalmazó üzeneteket küld e-mail útján. Ennek érdekében elkülönülten kezeli a feliratkozás dátumát és időpontját, Résztvevő nevét és e-mail címét, a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény 6. § (5) bekezdése alapján, mindaddig, amíg Résztvevő a hírleveléről le nem iratkozik. A hírlevélről leiratkozni a [hu-marketing@legrand.hu](mailto:hu-marketing@legrandgroup.hu) e-mail címen lehet.
4. **A megadott személyes adatok kezelője a Legrand Magyarország Zrt., mint adatkezelő**, aki feladatai ellátásához szükség szerint adatfeldolgozó alvállalkozó(ka)t bíz meg, egyúttal nyilatkozik, hogy **az adatkezelés zárt rendszerben történik**, a Résztvevők adatai nem kerülnek ki a kezeléséből.
5. **Amennyiben a Résztvevő személyes adatainak törlését a Játék időtartama alatt kéri, úgy tudomásul veszi, hogy a Nyereményjátékban való minden jogosultságát elveszti.**
6. Szervező a jelen Nyereményjátékhoz kapcsolódó adatvédelmi nyilvántartási azonosító iránti kérelmét a Nemzeti Adatvédelmi és Információszabadság Hatósághoz benyújtotta. Szervező nyilatkozik, hogy az adatok kezelése mindenben megfelel az információs önrendelkezési jogról és az információszabadságról szóló 2011. évi CXII. törvényben foglalt valamennyi rendelkezésnek.
7. **Amennyiben Résztvevő kifogásolja Szervező adatkezelését, a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.) fordulhat valamint a Szervező székhelye szerint illetékes törvényszék előtt indíthat pert Szervező ellen.**
8. **A nyereményjátékkal kapcsolatos egyes technikai feladatokat adatfeldolgozóként az Positive by Hinora Group Kft. (1062 Budapest, Délibáb utca 29.) végzi.**

**11. VEGYES RENDELKEZÉSEK, FELELŐSSÉG**

1. A regisztráció keretében megadott személyes adatok hiányosságáért/hibájáért (pl. névelírás, címelírás, téves vagy nem valós adat feltüntetése stb.), a Nyeremény átadásának késedelméért, illetve ilyen okból történő elmaradásáért, továbbá az átadás során keletkezett károkért a Szervező semmilyen felelősséget nem vállal.
2. Amennyiben a nyertes Résztvevő a Nyereményét a megadott határidőn belül nem veszi át, azt a továbbiakban a Szervezőtől nem követelheti.
3. A Szervező kizárja a felelősségét minden, a www.legrand.hu , illetve az azt működtető szervert ért külső, ún. SQL támadások estére. Amennyiben a weboldalakat, illetve szervert ért támadás folytán a Résztvevők téves rendszerüzeneteket kapnak nyereményeiket, a nyertes/nem nyertes státuszukat, stb. illetően, úgy ezen esetekre a Szervező semminemű felelősséget nem vállal. Ilyen jellegű támadás Szervező részére történő jelzés-, illetve Szervező észlelése esetén a Játékot felfüggeszti, s amennyiben a hiba anélkül orvosolható, hogy a játék tisztaságához kétség felmerülne, Szervező a hiba elhárítását követően a Játék folytatását határozhatja el, ellenkező esetben a játékot lezárja és megszünteti. Ezen tényekről mindkét fentebb hivatkozott weboldalon tájékoztatja Résztvevőket.
4. Ha Résztvevő a regisztráció közben bezárja a böngésző ablakot vagy ha a kapcsolat (bármely okból) megszakad a kiszolgáló webhelyével, abban az esetben az adatok elvesztéséért a Szervező semmilyen felelősséget nem vállal.
5. Szervező kizárja a felelősségét a weboldal rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.
6. Az erre vonatkozó tájékoztatást Szervező a Játék egyéb közleményeivel együtt közzéteszi a www.legrand.hu weboldalon. A Résztvevő felelőssége, hogy ezekről megfelelően tájékozódjon, a Szervezőt e tekintetben kártérítési felelősség nem terheli.
7. Bármely vitás kérdésben a Szervező döntése az irányadó. Szervező bármely, a jelen Játékkal kapcsolatos döntése végleges és minden tekintetben kötelező érvényű, azokkal kapcsolatban jogi úton eljárás nem kezdeményezhető.
8. Résztvevő saját felelőssége, hogy megbizonyosodjon arról, hogy illetéktelenek nem vesznek részt a nyereményjátékban az általa használt felhasználói fiók útján, illetve ha és amennyiben a Szervező, vagy Résztvevő levelezési rendszere illetéktelen személyek által jogtalan beavatkozással ismertté válik, ezért Résztvevő tudomásul veszi, hogy Szervező ilyen esetek bekövetkezése esetén kizárja felelősségét. Résztvevő a jelen Részvételi Feltételek és Szabályzatban foglaltak bárminemű megszegésével a Szervező számára okozott kárért teljes felelősséggel tartozik.
9. A Szervező nem felel, és kizár minden kártalanítási, kártérítési és egyéb igényt a Játék során a Nyeremények esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért; károkért, veszteségekért, ide nem értve a szándékosan vagy súlyos gondatlansággal okozott, a Résztvevőnél felmerülő károkért való felelősséget, ill. a Legrand termékek esetében az egyébként, a Ptk. szabályai szerint fennálló felelősségét.
10. A Szervezőt a nyereményekkel kapcsolatban azok átadásán túl semmilyen felelősség nem terheli.

**12. Szervező fenntartja a jogot, hogy a Játék feltételeit indokolás nélkül módosítsa, ideértve a Játék megszüntetését is. Amennyiben a Játék során visszaélések, jelentős mértékű sportszerűtlen játék gyanúja merülne fel, amely visszaélésre adhat lehetőséget, a Szervező fenntartja a jogot, hogy a nyereményjátékot szüneteltesse, vagy törölje.**

**A Játék módosításáról, megszüntetéséről vagy törléséről Szervező az okok megjelölésével** (a www.legrand.hu weboldalon) **tájékoztatja a Résztvevőket.**

**13. A Játék lebonyolítása a jelen Szabályzatban, valamint a LÁSZF-ben, illetve a Legrand Zrt. honlapján elérhető Adatvédelmi Tájékoztatóban foglaltak szerint történik. Amennyiben a jelen Szabályzat, az Adatvédelmi Tájékoztató vagy a LÁSZF valamely kérdést nem szabályoz, úgy arra a hatályos jogszabályok vonatkozó rendelkezései az irányadóak.**

Amennyiben a Játékkal vagy a jelen szabályzattal kapcsolatban bármilyen további kérdés felmerül, úgy kérjük, azt a [hu-marketing@legrand.hu](mailto:hu-marketing@legrandgroup.hu) e-mail címre továbbítsák.

*Kelt: Budapest, 2020. december 7.*

**Legrand Magyarország Zrt.**  
*Szervező*